CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/45875)
  + [Valencià](/va/acuerdo/45277)






Selector de idioma

Leer

* [Español](/es/acuerdo/45852)
* [Valencià](/va/acuerdo/45531)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ[Butlletí Oficial Universitat d'Alacant](/ca/Publicacion)
===========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ

Data d'aprovació
:   20/11/2023

Data de publicació
:   22/11/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/45206)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/45932)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/45262)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ&url=https://www.boua.ua.es/va/acuerdo/45128)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 20 de novembre de 2023

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL VII CERTAMEN ESCOLAR DE TEATRE GRECOLLATÍ

1.   Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de la selecció de diversos projectes de centres d'ensenyament secundari de la província d'Alacant per a la representació dels seus muntatges teatrals en el VII Certamen Escolar de Teatre Grecollatí de la Universitat d'Alacant (UA), que es farà al campus, la tercera setmana de maig de 2024.

Les obres que es presenten han de pertànyer al repertori de textos d'autors clàssics grecollatins.

Entre les obres que es representen en el certamen se'n triarà una per a la seua actuació en el XII Festival de Teatre Clàssic de l'Alcúdia de la UA, que es desenvoluparà el mes de juliol de 2024.

2.           Requisits de les persones beneficiàries

Podrà obtenir la condició de beneficiari i sol·licitar aquest premi l'alumnat que forme part de qualsevol dels projectes presentats per un centre d'educació de secundària per a la representació d'un muntatge de teatre grecollatí i que hagen sigut seleccionats per a participar en el VII Certamen de Teatre Grecollatí de la Universitat d'Alacant.

3.           Nombre i dotació de les beques

Es concedirà un nombre màxim de set premis:

* Premi a la millor obra, que suposarà participar en el XII Festival de Teatre Clàssic que té lloc a l'Alcúdia al juliol de 2024.
* Premi a la millor direcció,
* Premi a la millor posada en escena.
* Premi a la millor actriu.
* Premi al millor actor
* Premi a la millor actriu de repartiment.
* Premi al millor actor de repartiment.

Aquests premis s'atorgaran sense dotació econòmica.

Tots els Centres d'Educació Secundària participants, rebran placa commemorativa per la participació.

Així mateix, els premis anteriorment esmentats, rebran diploma de la seua menció.

4.            Termini i procediment de presentació de sol·licituds

1. - Termini de presentació

El termini per a presentar els projectes comença l'endemà de la publicació d'aquesta convocatòria en el BOUA, i finalitza a les 23.59 h del 22 de desembre de 2023.

2.- Procediment de presentació

S'enviarà un únic projecte en PDF que no excedisca de 10 MB i que continga la documentació de l'obra o projecte a l'adreça de correu electrònic [aid.colaaog@gz.sy](mailto:dga.miinhmn@ck.pz).

En aquesta documentació hauran d'estar emplenats els apartats següents: Nom del centre educatiu; localitat; nom del grup participant; títol de l'obra; autor o autora; adaptació; gènere; duració espectacle; idioma; nombre d'alumnes participants; nom del director o la directora; dades de contacte: telèfon, correu electrònic; i una fotografia del grup.

La duració del muntatge en cap cas serà menys de 60 minuts, ni més de 90 minuts.

Per a més informació, es pot contactar amb l'organització a través del [formulari de consultes](https://cvnet.cpd.ua.es/uaSolicitudes/solicitud/233?idioma=ca) del Servei de Cultura.

5.           Criteris d'adjudicació

Seran seleccionats un màxim de 6 muntatges per a participar en aquest Certamen que seran valorats d'acord amb els criteris següents:

* Representació de textos en valencià: 25 punts.
* Muntatges de textos no representats en els dos certàmens immediatament anteriors: 30 punts.
* Participació exclusiva de l'alumnat dels centres en l'obra, sense el suport d'adults o professionals: 45 punts.

Puntuació màxima: 100 punts.

6.            Òrgan gestor i comissió de valoració

1.- Òrgan gestor

L'òrgan gestor de la convocatòria és el Servei de Cultura de la Universitat d'Alacant (dades de contacte: https://cultura.ua.es/va/contacta-amb-el-servei-de-cultura.html), que s'encarrega de l'ordenació i la instrucció del procediment, i acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

Quan la sol·licitud no reunisca els requisits o no s'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició, prèvia resolució que haurà de ser dictada en els termes previstos legalment.

2. - Comissió de Valoració

La Comissió encarregada de la selecció dels projectes presentats tindrà la composició següent:

Presidència: La vicerectora de Cultura, Esport i Extensió Universitària, o persona en qui delegue.

Secretaria: Una persona de l'equip tècnic del Servei de Cultura.

Vocal u: Una persona de l'equip tècnic del Servei de Cultura.

Vocal dos: Una persona de l'equip tècnic del Servei de Cultura.

La comissió encarregada d'assignar els premis estarà composta per:

Presidència: La vicerectora de Cultura, Esport i Extensió Universitària, o persona en qui delegue.

Secretaria: Una persona de l'equip tècnic del Servei de Cultura.

Vocal u: Una persona vinculada al món teatral i nomenada per la rectora de la Universitat d'Alacant.

Vocal dos: Una persona vinculada al món teatral i nomenada per la rectora de la Universitat d'Alacant.

Vocal tres: Una persona vinculada al món teatral i nomenada per la rectora de la Universitat d'Alacant.

7.           Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en la pàgina web del Servei de Cultura (https://cultura.ua.es), que substitueix la notificació a les persones interessades i produeix els mateixos efectes.

El 22 de gener de 2024 es publicarà la resolució dels muntatges teatrals seleccionats que participaran en el VII Certamen de teatre escolar grecollatí de la UA.

La resolució dels premis es comunicarà l'últim dia del certamen, al maig de 2024, en una gala organitzada a aquest efecte.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8.           Marc legal i pressupostari

La convocatòria dels premis, amb dotació màxima de 350 aniran a càrrec de  l'aplicació pressupostària 49.63.5C.9062 del Servei de Cultura. L'execució d'aquesta dotació està supeditada a la disponibilitat de liquiditat d'aquesta.

Els premis assignats s'ajustaran als principis de la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

9.           Obligacions de les parts

Per la Universitat d'Alacant:

* Posar a la disposició del grup teatral un tècnic d'il·luminació i so durant la representació, i amb els mitjans disponibles en el Col·legi Major; com també, personal tècnic de gravació i fotografia en l'acte de clausura del Certamen.
* Gestionar i assumir el desplaçament amb autobús i l'assistència tècnica per al muntatge teatral que obtinga la menció a la millor obra i que participarà en el XII Festival de Teatre Clàssic de l'Alcúdia.
* Gestionar i assumir la despesa relacionada amb la participació de les membres i els membres de la comissió d'assignació de les mencions.
* Gestionar i assumir la despesa dels trofeus de participació i coordinació de l'acte de clausura del Certamen.
* Gestionar i assumir la despesa de gravació i fotografia de l'acte de clausura del certamen.

Pels grups teatrals participants:

* Acceptar aquestes bases.
* Comprometre's a la representació del muntatge.
* Participar en el XII Festival de Teatre Clàssic de l'Alcúdia, el grup l'obra del qual obtinga la menció a la millor obra.

Pels centres responsables dels grups teatrals participants:

* Com que participen menors d'edat, cal obtenir l'autorització paterna o materna de participació, a més de l'autorització per a qüestions d'imatge i comunicació.
* Tenir en compte la informació sobre la Unitat Mèdica del Servei de Prevenció de la UA, disponible en aquest enllaç: <https://sp.ua.es/va/webs/servei-de-prevencio/unitat-de-salut.html>.

L'incompliment d'alguna d'aquestes obligacions per part del grup teatral o del centre responsable implicarà la desqualificació.

La UA podrà suspendre el certamen atesa l'existència de qualsevol causa de força major o cas fortuït que impossibilite el compliment.

En aquest cas, tant la Universitat d'Alacant com els centres responsables dels grups teatrals participants estaran exempts d'abonar cap quantitat en concepte de pagament de la representació i d'abonar qualsevol quantitat en concepte de danys i perjudicis.

S'entendrà per causa de força major o cas fortuït qualsevol esdeveniment extern a la voluntat de la UA, i, per tant, no imputable a aquesta, imprevisible i inevitable, que no permeta el compliment de l'objecte d'aquestes bases.

Qualsevol altre aspecte no inclòs en aquestes bases serà resolt, si escau, per la Comissió de Valoració o l'òrgan gestor.

10.       Calendari i lloc de realització

El certamen tindrà lloc durant la tercera setmana de maig del 2024.

Les representacions es faran al Col·legi Major de la Universitat d'Alacant, en horari de matí, amb doble sessió si fora necessari, segons la demanda existent.

11.       Requeriments tècnics

Cada grup teatral assumirà la responsabilitat artística de la representació i aportarà la infraestructura escènica necessària (escenografia, vestuari, elements, muntatge i desmuntatge). Els grups teatrals presentaran, amb almenys un mes d'antelació a l'inici del certamen, la fitxa tècnica necessària que haurà de ser aprovada pels tècnics de la UA.

La Universitat d'Alacant està obligada a tenir a la disposició del grup teatral el lloc de la representació en condicions òptimes de seguretat (pla d'emergència i de riscos laborals del mateix personal de la Universitat) i neteja, com també disposar de tots els permisos i les autoritzacions requerides per al bon desenvolupament de la representació.

Cada grup teatral seleccionat pactarà amb la Universitat d'Alacant els horaris de muntatge i desmuntatge. Com a mínim, el grup teatral podrà disposar de l'espai 1 hora abans de la representació.

12.       Comunicació i imatge

La Universitat d'Alacant s'encarregarà de la campanya de publicitat i de divulgació del certamen a través dels mitjans que estime oportuns i amb prou antelació per a donar a conèixer el programa de les representacions teatrals.

Cada grup teatral subministrarà a la Universitat d'Alacant el material necessari per a la promoció de l'espectacle.

En tota la publicitat figuraran els logotips institucionals de la Universitat d'Alacant.

El centre responsable de cada grup teatral seleccionat cedeix els drets d'autor i explotació que siguen necessaris per a dur a terme el que estipula aquesta clàusula. Així mateix, serà responsable de les reclamacions que es puguen produir per drets de propietat intel·lectual.

13.       Confidencialitat

La informació aportada per les participants i els participants serà considerada confidencial per les comissions.

Els qui participen en aquesta convocatòria donen el consentiment a la utilització de les dades bàsiques de les obres, el títol i la descripció, per a finalitats de promoció de les accions pròpies de foment de la cultura, per part de l'organització.

14.       Protecció de dades de caràcter personal

Les dades de caràcter personal que es recapten formaran part dels corresponents fitxers de la Universitat d'Alacant, que té com a finalitat la gestió dels expedients derivats d'aquesta convocatòria.

La persona responsable dels fitxers és el gerent de la Universitat d'Alacant.

D'acord amb les disposicions de la legislació vigent en matèria de protecció de dades, la Universitat d'Alacant tractarà les dades aportades, i també aquelles contingudes en la documentació que l'acompanye, amb la finalitat de gestionar adequadament la convocatòria.

La base de legitimació d'aquest tractament es basa en el compliment de l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades personals no podran ser cedides, excepte obligació legal.

Així mateix, el material audiovisual i les dades de l'autora o l'autor es publicaran en la pàgina del Servei de Cultura https://cultura.ua.es/ i en les seues xarxes socials.

Es poden exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es/](https://seuelectronica.ua.es/va/)). Pot, així mateix, posar-se en contacte amb la delegada o el delegat de Protecció de Dades a través de l'adreça [ily@lf.dk](mailto:qdn@ao.ju).

Es pot consultar la informació addicional i detallada sobre Protecció de Dades, els seus drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

15.       Drets de reproducció.

La Universitat d'Alacant es reserva el dret a la reproducció de les obres seleccionades, sempre que siga sense finalitats lucratives.

La Universitat d'Alacant farà constar en futures reproduccions impreses o digitals el nom del Centre al qual pertanga la producció teatral.

La Universitat d'Alacant podrà modificar o fer ús de les obres amb finalitats acadèmiques o de difusió.

16.       Recursos

Contra aquesta convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 20 de novembre de 2023

La rectora

P.D. de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03684 Sant Vicent del Raspeig - Alacant  
 Tel. 14 312 2764 - Fax 73 280 7393](https://www.google.es/maps/@47.952956,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12766&trk=tyah&trkInfo=tarId%7B6490358914213%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)